CELEX: C2007/095/12
Language: sl
Date: 2007-04-28 00:00:00
Title: Zadeva C-176/05: Sodba Sodišča (prvi senat) z dne 1. marca 2007 (predlog za sprejetje predhodne odločbe Landesgericht für Zivilrechtssachen Wien — Avstrija) — KVZ retec GmbH proti Republiki Avstriji (Odpadki — Uredba (EGS) št. 259/93 — Nadzor in kontrola pošiljk odpadkov — Živalska moka)

28.4.2007   
            
            
               SL
            
            
               Uradni list Evropske unije
            
            
               C 95/8
            
         Sodba Sodišča (prvi senat) z dne 1. marca 2007 (predlog za sprejetje predhodne odločbe Landesgericht für Zivilrechtssachen Wien — Avstrija) — KVZ retec GmbH proti Republiki Avstriji
   (Zadeva C-176/05) (1)
   
   (Odpadki - Uredba (EGS) št. 259/93 - Nadzor in kontrola pošiljk odpadkov - Živalska moka)
   (2007/C 95/12)
   Jezik postopka: nemščina
   Predložitveno sodišče
   Landesgericht für Zivilrechtssachen Wien
   Stranki v postopku v glavni stvari
   
      Tožeča stranka: KVZ retec GmbH
   
      Tožena stranka: Republika Avstrija
   Predmet
   Predlog za sprejetje predhodne odločbe — Landesgericht für Zivilrechtssachen Wien — Razlaga členov 1(2)(d) in 26(1)(a) in (b) Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje (UL L 30, str. 1) — Pošiljke živalske moke — Obveznost prijave.
   Izrek
   V skladu s členom 1(3)(a) Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje, kot je bila spremenjena z Uredbo Komisije (ES) št. 2557/2001 z dne 28. decembra 2001, so pošiljke živalske moke, ki so opredeljene kot odpadki zaradi obveznosti ali namena, da se zavržejo, in ki so namenjene samo predelavi in navedene v Prilogi II k tej uredbi, izvzete s področja uporabe določb te uredbe, razen določb člena 1(3), od (b) do (e), člena 11 in člena 17, od (1) do (3), te uredbe. Vendar pa je naloga predložitvenega sodišča, da skrbi za to, da so pošiljke v skladu z zahtevami, ki izhajajo iz določb Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi, kot je bila spremenjena z Uredbo Komisije (ES) št. 808/2003 z dne 12. maja 2003, med katerimi so upoštevne določbe členov 7, 8 in 9 ter Priloge II k zadnjenavedeni uredbi.
   
      (1)  UL C 143, 11.6.2005.